ป้องกันไม่ให้หัวใจวาย รู้จักอาการหัวใจวาย รอดชีวิตได้เมื่อหัวใจวาย
ออกกำลังกายนี่แหละสุดยอดวิธีลดคอเลสเตอรอลไม่ดี (bad cholesterol หรือไขมันเลว) และช่วยให้หัวใจแข็งแรง พยายามเน้นการออกกำลังกายแบบคาร์ดิโอ (cardiovascular exercise) อย่างการวิ่ง ปั่นจักรยาน และ circuit training   คุณควรออกกำลังกายแบบปานกลาง (moderate aerobic exercise) 30 นาทีต่อวัน 5 วันต่ออาทิตย์ หรือออกกำลังกายหนักๆ (vigorous aerobic exercise) 25 นาทีต่อวัน 3 วันต่ออาทิตย์ ควบคู่ไปกับ strength training หรือการเล่นเวทเพิ่มเติมอีกอาทิตย์ละ 2 วัน น้ำมันมะกอก ถั่วชนิดต่างๆ และปลาเป็นอาหารที่อุดมไปด้วยคอเลสเตอรอลดีที่ช่วยปกป้องหัวใจของคุณ รวมถึงให้หลีกเลี่ยงอาหารที่ไขมันชนิดอิ่มตัว (saturated fats) และไขมันทรานส์ (trans fats) สูง พวกอาหารแปรรูปนี่แหละที่เต็มไปด้วยไขมันทรานส์ การสูบบุหรี่จะทำให้หัวใจคุณตึงเครียดทำงานหนัก จนเสี่ยงเกิดภาวะหัวใจวายได้ง่าย ยิ่งถ้าคุณเป็นโรคหัวใจอยู่แล้วยิ่งต้องเลิกสูบบุหรี่โดยด่วนเลย ตอนนี้มียาหลายตัวที่ช่วยจัดการคอเลสเตอรอลไม่ดีให้คุณได้ เพื่อปกป้องดูแลหัวใจให้แข็งแรง คุณต้องหมั่นตรวจเช็คคอเลสเตอรอลบ่อยๆ ถ้าพบว่าอยู่ในกลุ่มเสี่ยงจะได้ปรึกษาคุณหมอให้จ่ายยาป้องกันต่อไป  มียาหลายประเภทที่ช่วยเรื่องโรคหัวใจ เช่น Niacin, Fibrates และ Statins ถ้าคุณเคยหัวใจวายมาก่อน คุณหมอมักแนะนำให้คุณกินยาแอสไพรินเป็นประจำทุกวัน โดยปริมาณยาที่แนะนำจะอยู่ที่ 81 - 325 มก. แต่ถ้าน้อยกว่านั้นก็ยังได้ผลเช่นกัน ที่สำคัญคือต้องปฏิบัติตามคำแนะนำของคุณหมออย่างเคร่งครัด  ถ้าอยู่ๆ คุณเลิกกินยาแอสไพรินไปเฉยๆ อาจเกิด rebound effect ทำให้อาการทรุดหนักลงได้ เพราะฉะนั้นห้ามหยุดหรืองดยาเองโดยไม่ปรึกษาคุณหมอก่อนเด็ดขาด สัญญาณสำคัญของภาวะหัวใจวาย ก็คือเจ็บแน่นหน้าอกนี่แหละ คุณอาจรู้สึกเหมือนมีอะไรกดทับ เหมือนหัวใจถูกบีบ หรือรู้สึกแน่นไปทั้งหน้าอก พออาการดีขึ้นก็กลับมาเป็นใหม่ในเวลาไม่นาน   เรามักเชื่อกันว่าคนใจหัวใจวายมักเจ็บหน้าอกรุนแรงทันทีทันใด แต่จริงๆ แล้วมักเริ่มจากอาการเจ็บแน่นทึบๆ ที่ค่อยๆ แน่นอึดอัดขึ้นเรื่อยๆ มากกว่าจะเจ็บปวดรุนแรง บางทีก็น้อยจนแทบไม่รู้สึก ซึ่งถือว่าปกติสำหรับคนเป็นเบาหวาน แต่คนทั่วไปก็อาจเกิดแบบนี้ได้เช่นกัน ภาวะหัวใจวายมักมีอาการชา ปวด หรือรู้สึกยิบๆ ที่แขนร่วมด้วย โดยมักเกิดกับแขนซ้ายมากกว่า แต่บางทีก็เป็นที่แขนขวาได้เหมือนกัน หายใจไม่ค่อยออกก็เป็นอีกอาการที่พบมากเวลาหัวใจวาย บางคนพอหัวใจวายอาจหายใจไม่ออกแต่ไม่ชาที่แขนหรือแน่นหน้าอกก็มี พอหัวใจวายขึ้นมา ถือเป็นเรื่องใหญ่ที่ทำให้การทำงานของร่างกายสะดุดหยุดชะงักไปหมด เพราะงั้นเลยทำให้เกิดอาการผิดปกติหลายอย่าง บางอย่างดูเผินๆ ก็เหมือนอาการเจ็บป่วยธรรมดาทั่วไป เพราะฉะนั้นพยายามอย่าเหมาไปเองว่าแค่มีอาการเหมือนไข้หวัดใหญ่แล้วรักษาเองได้ ไม่มีอะไรร้ายแรง อาการที่อาจบอกได้ว่าคุณเป็นโรคหัวใจก็เช่น   เหงื่อแตกพลั่ก   คลื่นไส้ หน้าซีดตัวซีดผิดปกติ   อาเจียน วิงเวียนคล้ายจะเป็นลม วิตกกังวล อาหารไม่ย่อย เวียนหัวมึนงง เป็นลม ปวดหลัง ไหล่ แขน คอ หรือขากรรไกร หวาดกลัว   หมดแรงกะทันหัน (โดยเฉพาะผู้หญิงและชายสูงวัย) บางทีก็แยกอาการแสบร้อนเพราะกรดไหลย้อนกับภาวะหัวใจวายได้ยาก แต่ถ้าคุณเจ็บแน่นหน้าอกนานเป็น 3 นาทีขึ้นไป หรือมีอาการอื่นๆ ข้างบนร่วมด้วย ก็ให้สันนิษฐานไว้ก่อนว่าคุณกำลังจะหัวใจวาย รีบขอความช่วยเหลือให้ตัวเองปลอดภัยไว้ก่อน ใช่ไม่ใช่ค่อยว่ากัน คนเรามักไม่อยากทำให้คนข้างตัวเราพลอยกังวลไปด้วย แต่จริงๆ แล้วสำคัญมากว่าคุณควรบอกว่าตัวเองอาจกำลังจะหัวใจวาย ถ้ารอจนอาการหนักคุณอาจพูดหรือตอบสนองไม่ได้หรือไม่รู้เรื่อง เพราะงั้นถ้าเริ่มรู้สึกผิดปกติคล้ายจะหัวใจวายเมื่อไหร่ให้รีบขอความช่วยเหลือทันที เขาจะได้ดูแลคุณทัน  ถ้าไม่มีเพื่อนฝูงครอบครัวอยู่ใกล้ตัว ให้ลองขอความช่วยเหลือจากใครก็ได้แถวนั้น จุดสำคัญคืออย่าอยู่คนเดียวตอนเกิดอาการ ยาแอสไพรินทำให้เลือดเจือจาง ช่วยแก้ภาวะหัวใจวายได้ แต่ให้คุณเคี้ยว อย่าเพิ่งรีบกลืน เพราะถ้าเคี้ยวจะช่วยให้ตัวยาเข้ากระแสเลือดได้เร็วกว่า ที่สำคัญคือห้ามเคี้ยวยาแก้ปวดอื่นที่ไม่ใช่แอสไพรินเด็ดขาด   ปริมาณมาตรฐาน 325 มก. ก็น่าจะเห็นผลแล้ว มีหลักฐานที่ชี้ว่าถึงเป็นยาแอสไพรินแบบเคลือบเพื่อควบคุมให้มีการปลดปล่อยยาที่ลำไส้เล็ก (enteric-coated aspirin) ที่ร่างกายจะดูดซึมช้ากว่า ก็ยังใช้แก้อาการหัวใจวายได้ผลอยู่ แต่ก็เชื่อกันว่าถ้าเคี้ยวยาแบบไม่เคลือบได้น่าจะดีที่สุด   ถ้าแพ้ยาแอสไพรินก็ข้ามวิธีนี้ไปเลย รวมถึงคนที่มีแผลในกระเพาะอาหาร เพิ่งเลือดออกหรือผ่าตัดมา หรืออาการอื่นใดที่คุณหมอระบุไว้ว่าห้ามกินยาแอสไพริน ยาแก้ปวดตัวอื่นอย่าง Ibuprofen, opioids หรือ Acetaminophen ไม่ได้มีคุณสมบัติในด้านนี้ เพราะฉะนั้นก็อย่าไปกินแก้หัวใจวายเลย เพื่อให้มีโอกาสรอดชีวิตเพิ่มขึ้น ให้คุณโทรเรียกตำรวจหรือศูนย์กู้ชีพภายใน 5 นาทีหลังเริ่มมีอาการ แค่แน่นหน้าอกนิดๆ แต่นานเป็น 3 นาทีก็ควรรู้ตัวแล้วว่าน่าจะกำลังหัวใจวาย และได้เวลาขอความช่วยเหลือทางการแพทย์ด่วน  ยิ่งถ้าคุณหายใจไม่ออก มีอาการชา หรือเจ็บปวดรุนแรง ยิ่งต้องรีบขอความช่วยเหลือด่วน ยิ่งเร็วเท่าไหร่ได้ยิ่งดี ถ้าคุณกำลังขับรถตอนรู้สึกว่าหัวใจจะวาย ให้จอดข้างทางทันที เพราะคุณอาจหมดสติได้ทุกเมื่อจนเป็นอันตรายต่อทั้งตัวเองและผู้อื่น ถ้ามีคนอื่นอยู่แถวๆ นั้นอย่าไปขอให้เขาช่วยขับรถพาคุณไปโรงพยาบาล แต่ให้เขาช่วยเรียกรถพยาบาลหรือศูนย์กู้ชีพให้จะดีกว่า   ศูนย์กู้ชีพหรือรถพยาบาลจะพาคุณไปส่งถึงมือหมอได้เร็วกว่าครอบครัวแน่นอน แถมยังมีอุปกรณ์พรั่งพร้อมเข้าช่วยชีวิตปฐมพยาบาลคุณได้ทันทีระหว่างเดินทาง เวลาเดียวที่คุณควรฝืนขับรถไปให้ถึงโรงพยาบาล คือตอนที่ติดต่อขอความช่วยเหลือจากใครไม่ได้เลย ถ้าคุณหมอเคยจ่ายยา nitroglycerin ให้คุณก็รีบกินเลยทันทีที่มีอาการหัวใจวาย ยาจะไปช่วยขยายหลอดเลือดแล้วลดอาการเจ็บแน่นหน้าอก ยิ่งเครียดยิ่งตื่นกลัวหัวใจก็ยิ่งต้องการออกซิเจนมากขึ้น จนอาจเกิดภาวะแทรกซ้อนรุนแรงขึ้นมา ให้คุณนอนลงแล้วพยายามผ่อนคลาย   หายใจเข้าช้าๆ ลึกๆ ให้ออกซิเจนไหลเวียนดีขึ้นและให้คุณเองสงบใจได้ ห้ามหายใจหอบถี่หรือปล่อยตัวเองตื่นกลัวจนหอบ (hyperventilate) เด็ดขาด พยายามหายใจช้าๆ สบายๆ ปลอบตัวเองว่าเดี๋ยวก็มีคนมาช่วยแล้ว   ย้ำเป็นคำพูดชัดเจนซ้ำไปมาในหัว อย่าง “เขากำลังจะมาช่วยเรา” หรือ “เดี๋ยวก็หายแล้ว” คลายเสื้อผ้าที่คับแน่นพอดีตัว CPR (Cardiopulmonary resuscitation) หรือปฏิบัติการช่วยฟื้นคืนชีพ ช่วยได้มากถ้าคุณกำลังจะหัวใจวาย ขอให้ใครก็ได้ใกล้ตัวช่วยทำ CPR ให้คุณ แต่ถ้าไม่มีใครทำเป็น ก็ให้ขออาสาสมัครที่จะทำ CPR ให้คุณตามคำแนะนำของหน่วยฉุกเฉินหรือตำรวจผ่านทางโทรศัพท์ได้   ถ้าคนที่ช่วยทำ CPR ให้คุณทำไม่ค่อยถูกวิธี ก็อย่าให้เขาช่วยเป่าปาก (mouth to mouth) ด้วย แค่ปั๊มหัวใจไปก็พอ โดยกะระยะให้ได้ประมาณ 100 ครั้งต่อนาที   ไม่มีหลักฐานที่ชี้ว่าคุณสามารถทำ CPR ช่วยชีวิตตัวเองได้เวลาหัวใจวาย เพราะถ้าถึงขั้นต้องทำ CPR กันแล้ว ก็แสดงว่าคุณคงหมดสติไปแล้วล่ะ
ออกกำลังกาย. กินอาหารที่มีประโยชน์. เลิกสูบบุหรี่. ปรึกษาคุณหมอ. กินยาแอสไพรินทุกวัน. แน่นหน้าอก. ชาที่แขน. หายใจติดขัด. สังเกตอาการอื่นๆ. ถ้าเจ็บปวดไม่หายให้รีบขอความช่วยเหลือ. ขอความช่วยเหลือจากคนอื่น. เคี้ยวยาแอสไพริน. โทรแจ้งตำรวจหรือศูนย์กู้ชีพ. ห้ามขับรถ. กินยา nitroglycerin. นอนลงแล้วผ่อนคลาย. ขอให้ใครช่วยทำ CPR.
https://www.wikihow.com/Save-Yourself-from-a-Heart-Attack https://www.wikihow.com/Save-Yourself-from-a-Heart-Attack https://www.wikihow.com/Save-Yourself-from-a-Heart-Attack
Protecting Yourself from Heart Attacks Recognizing Symptoms of a Heart Attack Responding to a Heart Attack